b'\n_START_ARTICLE_\nGore od ljubavi\n_START_SECTION_\nNastanek albuma\n_START_PARAGRAPH_\nCeca je februarja leta 2003 v oddaji City napovedala za\xc4\x8detek snemanja novega albuma.  Konkretna dela na albumu so se za\xc4\x8dela \xc5\xa1ele septembra istega leta, saj je pevka \xc5\xa1tiri mesece pre\xc5\xbeivela v beograjskem priporu.  Ceca je tudi tokrat nadaljevala sodelovanje s skladateljem Aleksandarom Mili\xc4\x87em - Milijem in znano tekstopisko Marino Tucakovi\xc4\x87. Pepeljara je bila prva pesem, ki jo je Ceca posnela v studiu.  Ceca je decembra 2003 v oddaji Balkanskom ulicom na beograjskem RTS-u razkrila besedilo pesmi Trula vi\xc5\xa1nja.  Pevka je za Novosti januarja 2004 razkrila, da je ve\xc4\x8dino novih pesmi \xc5\xbee posnela, a da uradnega naziva novega albuma \xc5\xa1e nima.  Aprila istega leta je pevka za revijo Svet razkrila, da bo album nosil naziv Gore od ljubavi, razkrila pa je tudi besedila nekaterih pesmi.\n_START_SECTION_\nPromocija albuma\n_START_PARAGRAPH_\nPromocija albuma se je za\xc4\x8dela v ponedeljek, 24. maja, na tiskovni konferenci v Beogradu, ki jo je organizirala pevka, skupaj s svojimi sodelavci.  Ceca je poleg novega albuma predstavila tudi posebno izdajo revije Svet, ki je bila v celoti posve\xc4\x8dena njenemu \xc5\xbeivljenju in karieri. _NEWLINE_Televizijska promocija albuma se je za\xc4\x8dela 27. maja, s pevkinim nastopom v zabavno-glasbeni oddaji 5 do 12 na Pink TV, v kateri je odpela pesmi Pepeljara in Pazi s kime spava\xc5\xa1.  V soboto 29. maja je v oddaji Magazin In zapela \xc5\xa1e Prljavo in Trula vi\xc5\xa1nja, v nedeljo 30. maja pa je v oddaji Svet Plus zapela pesem Gore od ljubavi. _NEWLINE_Decembra 2004 je pevka posnela prvi videospot za pesem Gore od ljubavi. Promocija spota je bila 30. decembra na Pink TV. Spot na portalu YouTube trenutno \xc5\xa1teje 1,5 milijona ogledov. (september 2019)  Februarja 2005 je pevka posnela drugi videospot za pesem Trula vi\xc5\xa1nja. Promocija spota je bila marca istega leta. Spot na portalu YouTube trenutno \xc5\xa1teje pol milijona ogledov. _NEWLINE_Koncertna promocija zgo\xc5\xa1\xc4\x8denke se je zgodila na pevkini drugi evropski turneji Ceca 2005.\n_START_SECTION_\nDokumentarni film\n_START_PARAGRAPH_\nNa CD-ju Gore od ljubavi je tudi 17-minutni dokumentarni film z naslovom Kako je ra\xc4\x91en album Gore od ljubavi (v sloven\xc5\xa1\xc4\x8dini: Kako je ustvarjen album Huje od ljubezni), ki prikazuje, kako so album nekaj mesecev snemali v beograjskem studiu Miligram. V filmu se pojavljajo Cecini sodelavci Marina Tucakovi\xc4\x87 in Aleksandar Mili\xc4\x87 Mili, pa tudi drugi spremljevalni vokali, snemalci in aran\xc5\xbeerji. Vodja dokumentarnega filma je znani srbski TV voditelj Ognjen Amid\xc5\xbei\xc4\x87. Dokumentarni film je v letu 2015 objavljen tudi na pevkini uradni YouTube strani.\n_START_SECTION_\nVpliv albuma\n_START_PARAGRAPH_\nPesem Gore od ljubavi je uporabljena kot glasbena podlaga v srbskem filmu Klip, iz leta 2012.\n_START_SECTION_\nOstale informacije\n_START_PARAGRAPH_\nPevka je pesem Ne\xc4\x87u dugo posvetila svojima otrokoma. _NEWLINE_Postprodukcija albuma je narejena v ljubljanskem Metro studiu, aprila 2004.'